Sophie Calle
Store norske leksikon,Kunst og estetikk,Bildende kunst,Samtidskunst,Konseptkunst og postkonseptualisme
Sophie Calle er en fransk forfatter og billedkunstner. I sitt arbeid har hun utviklet metoder for å komme tett inn på ukjente personer og dokumentere deres liv gjennom kamera og tekst. Calles kunst blander fiksjon og virkelighet; det intime og det offentlige; kunst og liv. Sårbarhet, intimitet, overvåking og spionering er gjennomgangstema.
Calle forfatter regler som utgangspunkt for en form for rollespill, der hun tar utgangspunkt i en tilfeldig rekke erfaringer. Hun har opptrådt som hotellansatt, detektiv og stripper. Hun beveger seg på ekshibisjonismens yttergrense når hun bygger opp sine skyggebilder. I 1996 laget hun filmen No Sex Last Night sammen med fotografen Greg Sheppard, hvor de med hvert sitt videokamera rettet mot den andre dokumenterte sin reise gjennom Amerika, fra New York til California.Calles spesielle arbeidsmåte har alltid et litterært, filosofisk preg (Hervé Guibert, Jean Baudrillard), musikalsk preg (Laurie Anderson) eller filmatisk preg. I Paul Austers roman Leviathan (1992) er en av karakterene, en kunstner ved navn Maria Turner, basert på Sophie Calle.I 2010 mottok Calle den internasjonale Hasselbladprisen for fotografi. Les mer i Store norske leksikon kunst i Frankrike konseptkunst